„ Örnefni skipa mikilvægt hlutverk í sögu Íslands . Þau hafa sagt þjóðinni til um hvar atburðir hafa átt sér stað , hvernig land hefur verið nytjað eða hvernig eignamörk voru afmörkuð svo dæmi séu tekin . Áður en GPS tæki tóku til við að segja fólki til um staðsetningu gegndu örnefni mikilvægu hlutverki í að leiða menn áfram um óbyggt og hrjóstrugt landið og gera enn þegar tæknin bregst okkur , “ segir í tilkynningu frá Landmælingum Íslands . Örnefnasjá LÍ er vefsjá þar sem megin markmiðið er að opna aðgengi að örnefnum á auðveldan og notendavænan hátt en Landmælingar halda utan um slíkan grunn samkvæmt lögum . Örnefnagrunnur Landmælinga Íslands inniheldur yfir 58.000 örnefni sem flest eru fengin með hnitum af eldri kortum eða með vettvangsferðum . Í Örnefnasjánni er hægt að skoða örnefni ofan á SPOT - 5 gervitunglamyndum líkt og áður var hægt í kortasjá Landmælinga Íslands . Sú nýjung er aftur móti í nýrri Örnefnasjá að þegar þysjað er inn í myndirnar í mælikvarða 1:50 000 taka við loftmyndir sem undirlag örnefnanna . Fjöldi þeirra örnefna sem birtast eykst eftir því sem þysjað er innar í gögnin . Þegar þysjað hefur verið inn í mælikvarða 1 : 2000 birtast öll örnefni sem er að finna í útgefnum örnefnum Landmælinga Íslands .